[Video] Almal kan ŉ les by dié driejarige gimnas leerEmma Rester (Foto: TheEllenShow, Instagram) Wat gebeur as jy val? “Dan staan jy maar net weer op.” Die driejarige Emma Rester het kykers gaande met haar gimnastieke vernuf en bekkigheid. Emma is nog net ses maande lank besig met gimnastiek, maar sy het onlangs saam met haar ma, Annie, op Ellen Degeneres se televisieprogram, “Ellen” verskyn. Emma se pa is besig met diensplig in Suid-Korea, maar hy het ŉ baie spesiale geskenk vir haar gelos om aan hom te dink: ŉ “pappa soentjieflies” vol Hershey Kisses – een vir elke dag solank as wat hy weg is. Die driejarige spog aan die einde van die program met haar tegniek op ŉ tuimelraam, die mat en ŉ trampolien. Ellen wou by Emma weet: “Is jy dan nie bang jy val nie?” “Nee,” het sy geantwoord. “Dan staan mens net weer op.”